
VLADA REPUBLIKE HRVATSKE
Zagreb, 11. lipnja 2026.





__________________________________________________________________________
	 PREDLAGATELJ:		 Ministarstvo gospodarstva 

__________________________________________________________________________
	PREDMET:		Godišnje izvješće o izvozu i uvozu robe vojne namjene i nevojnih ubojnih sredstava za komercijalne svrhe za 2025. godinu

__________________________________________________________________________











PRIJEDLOG


Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), a u vezi s člankom 25. stavkom 2. Zakona o nadzoru prometa robe vojne namjene i nevojnih ubojnih sredstava („Narodne novine“, broj 80/13.), Vlada Republike Hrvatske je na sjednici održanoj __________________ 2026. donijela




Z A K L J U Č A K



Usvaja se Godišnje izvješće o izvozu i uvozu robe vojne namjene i nevojnih ubojnih sredstava za komercijalne svrhe za 2025. godinu, u tekstu koji je Vladi Republike Hrvatske dostavilo Ministarstvo gospodarstva aktima, KLASA: 331-01/26-01/17, URBROJ: 526-07-02-26-9, od 22. svibnja 2026. i KLASA: 331-01/26-01/17, URBROJ: 526-07-02-26-10, od 27. svibnja 2026. 



KLASA:
URBROJ:

Zagreb,




PREDSJEDNIK

mr.sc. Andrej Plenković












OBRAZLOŽENJE
U skladu s odredbom članka 25. stavka 2. Zakona o nadzoru prometa robe vojne namjene i nevojnih ubojnih sredstava („Narodne novine”, broj 80/13), Ministarstvo gospodarstva dužno je izraditi Godišnje izvješće o izvozu i uvozu robe vojne namjene i nevojnih ubojnih sredstava za komercijalne svrhe za 2025. godinu.
Godišnje izvješće objedinjuje radnje i obveze nadležnih tijela Republike Hrvatske u protekloj godini s ciljem kontinuiranog uspostavljanja kvalitetnijeg sustava kontrole izvoza, uvoza i prijenosa robe vojne namjene i nevojnih ubojnih sredstava za komercijalne svrhe.
U 2025. godini Povjerenstvo za davanje suglasnosti za izvoz i uvoz robe vojne namjene i nevojnih ubojnih sredstava, prijenos obrambenih proizvoda te pružanje usluga za robu vojne namjene (u daljnjem tekstu: Povjerenstvo) održalo je 36 sjednica. Na dnevnom redu sjednica Povjerenstva razmatrano je ukupno 1504 zahtjeva za izdavanje dozvola. Za 6 zahtjeva postupak je obustavljen ili su zahtjevi odbijeni ili odbačeni. Povjerenstvo je dalo suglasnost za izdavanje ukupno 1498 dozvola, od toga za 1259 pojedinačnih dozvola za izvoz/uvoz/prijenos, 50 globalnih dozvola i 183 dozvola za privremeni izvoz, uvoz ili prijenos te 6 dozvola za pružanje usluga.
Ukupna realizacija po izdanim dozvolama za izvoz/prijenos robe vojne namjene u 2025. godini iznosi 168.538.994,00 EUR.
U iznos od 168.538.994,00 EUR uključena je realizacija po izdanim dozvolama u 2024. godini u iznosu od 50.704.705,36 EUR.
Ukupna realizacija po izdanim dozvolama za izvoz/prijenos nevojnih ubojnih sredstava u 2025. godini iznosi 14.156.896,00 EUR.
U iznos od 14.156.896,00 EUR uključena je realizacija po izdanim dozvolama u 2024. godini u iznosu od 3.033.656,14 EUR.
Ukupna realizacija po izdanim dozvolama za uvoz/prijenos robe vojne namjene u 2025. godini iznosi 25.989.315,07 EUR.
U iznos od 25.989.315,07 EUR. uključena je realizacija po izdanim dozvolama u 2024. godini u iznosu od 8.400.258,16 EUR.
Ukupna realizacija po izdanim dozvolama za uvoz/prijenos nevojnih ubojnih sredstava u 2025. godini iznosi 12.528.413,46 EUR.
U iznos od 12.528.413,46  uključena je realizacija po izdanim dozvolama u 2024. godini u iznosu od 6.830.719,78 EUR.
Temeljem naprijed navedenog, predlaže se Vladi RH usvajanje predmetnog Zaključka.

